O NOUĂ BORNĂ DEPĂȘITĂ, UN NOU AN DE EXISTENȚĂ

Odată ajunsă la borna 60 – a apariției sale, revista „Independența Română” a trecut pragul și celui de al șaselea an de existență. De aceea credem că este normal și decent totodată de a putea citi și cunoaște și pe o parte, din cei care de-a lungul timpului și-au lăsat „amprenta” prin articolele lor… (Redacția)

Florian Laurențiu Stoica: „Prin apariția revistei „Independența Română- Independența prin cultură” am încercat să ofer cititorilor un crâmpei de adevăr și speranță, dar în egală măsură și un omagiu adus înaintașilor mei.

Cei din urmă, la rândul lor, prin creații proprii., donații de cărți și apariții în spațiul public am încercat și cred că am reușit să aducă în casele a mii de români adevăratul spirit românesc. Mulțumesc colectivului redacțional, cât și cititorilor noștri pentru osârdia de a duce la bun sfârșit un produs cultural complex”.

Geo Călugăru – profesor, membru USR și UZPR: „Mă simt onorat că fac parte dintre persoanele, care au dat viață, de la primul număr și până la 60, al prestigioasei reviste „Independența Română-Independența prin Cultură”. Această revistă, cu apariție lunară se află, sub egida Fundației Literar Istorice „Stoika”, fiind creată de către domnul economist Florian Laurențiu Stoica, președintele Fundației, anterior menționată și director al revistei. Respectul față de noi înșine și de cei pentru care ne străduim, ne va călăuzi și pe mai departe.” Cojocaru Vergil – profesor, membru UAPRT: „Revista la care scriu cu excesivă plăcere și sub influența unei pasiuni care a crescut cu apariția fiecărui număr, mi-a inoculat bucuria de a trăi cu cinste și bunătate. Să scriu și să vorbesc am învățat de la oameni deosebiți, care în fiecare miercuri ne adunăm în „stupul uman-Stoica”. Păcat că, într-o săptămână nu există mai multe zile de miercuri! În acest „Stup Uman- Stoica”, regina, sau dacă vreți regele este nimeni altul decât domnul Florian Laurențiu Stoica, căruia țin a-i mulțumi, sincer, și pe această cale”

Gh. Țiclete – prof.dr.: „Mulțumesc tuturor, atât colegilor mei, cât și colaboratorilor pentru faptul că mi-au acceptat ideile, pe care le-am strâns de-a lungul timpului în paginile revistei „Independența RomânăIndependența prin Cultură”, adunate în special la secțiunea de știință. Dar și domnului Florian Laurențiu Stoica, pentru amabilitatea și deschiderea spre dialog evidențiată de-a lungul întregului meu timp petrecut în această redacție”.

Cleopatra Luca: Din lumea scriitorilor care-și aduc lunar contribuția

în paginile revistei „Independența Română, Independența prin cultură”. „Au trecut mai bine de doi ani de când articolele rubricii „Evocări” din revista „Independența Română, Independența prin cultură”, care apare sub egida Fundației LiterarIstorice „Stoika”, în București, sunt semnate de profesoara Cleopatra Luca, dovedind conștiinciozitate, promptitudine și corectitudine. Modestia scriitoarei Cleopatra Luca este depășită de prezența domniei sale și în paginile altor reviste contemporane, cu mai multe titluri în același număr. Cultura noastră merge mai departe și merge bine…”

Ioana Stuparu – membră UZPR: „Iubesc Cerul, iubesc Pământul, iubesc Lumea, iubesc Viaţa! Consider că este important tot ce se află în jurul nostru: locuri, oameni, fapte, iar eu nu pot fi un simplu trecător prin viaţă. De aceea scriu. Creaţiile mele literare au la bază tradiţia, spiritualitatea, istoria neamului românesc.

Doresc revistei „Independenţa Română” şi Fundaţiei LiterarIstorice „STOIKA”, ani mulţi, cu roade alese!”

Horațiu Măndășescu – membru UZPR: „După fondatori eu sunt cel mai vechi component al echipei Independența Română – Independența prin cultură, venit aici din iunie 2015 și intrat în “caseta tehnică” odată cu schimbarea formatului publicației (cel actual). Deși sunt de formație criminalist, eu am scris și publicat în revistă nu doar articole de specialitate ci și din alte domenii precum istorie, teatru, muzică, sport, turism etc. Prezența mea în paginile revistei și printre realizatorii ei (între care mi-am făcut și mulți prieteni) mă onorează și obligă iar la rândul nostru onorăm “firma” pe frontispiciul căreia scrie răspicat Independența Română, exact crezul și spiritul nostru de libertate, dreptate și neatârnare.”

Stănescu Niculae –

„Independența Română, este-o revistă-n care..

Apar vești La prima mână

Și nu sunt vești oarecare…”

Alexandra Beatrice Kiseleff – filolog, membru UZPR; UCIN:

„Colaborez la revista Independența Română, Independența prin cultură, din 2016. Domnul Florian Laurențiu Stoika fiind și directorul revistei, împreună cu scriitoarea Doina Bârcă (secretar literar), luptă pentru prosperarea cultural-istorică a revistei și a stabilirii unei atmosfere plăcute . Colectivul format din profesori universitari, scriitori, artiști plastici, istorici și ziariști constituie o adevărată familie.”

Viorel Gh. Speteanu – profesor: „Sunt onorat să scriu la revista mensuală „Independența Română” editată sub egida fundației cultural istorice „Stoika”, publicație reputată, de înaltă ținută științifică și grafică. Din martie 2016 am redactat lunar articole referitoare la Istoria României cu speranța ca acestea să sădească spiritul patriotic în tineri și să-l întărească în toți cei care simt românește.”

Doina Bârcă: „A aduce în actualitate numele celor care nu mai sunt(referitor la toate valorile culturale cuprinse în revistă) este o onoare nu numai pentru cei care merită aceasta, cât și pentru cei care fac acest lucru-în cazul de față al publicației „Independența RomânăIndependența prin Cultură”.

Gabriel Năstase – Conf. Univ. Dr.: „Cu ocazia apariției numărului 60 al revistei „Independența Română”, eveniment editorial național cu ample rezonanțe în cultura românească, îl felicit pe domnul Laurentiu Stoica, directorul publicației, dar și președintele Fundației Literar Artistice „Stoika” pentru stăruința, priceperea și talentul său, în editarea unei reviste excepționale, într-o perioadă grea și neprielnică cu, cultura românească. Efortul domnului Stoica trebuie cred eu aplaudat și susținut de toți cei de bună credință. Sunt onorat să fac parte din redacția acestei reviste, iar în calitatea mea de colaborator am avut privilegiul să-mi exprim cele mai bune gânduri, atât directorului, colaboratorilor, dar și tuturor cititorilor revistei „Independența Română”.

Viorel Gaftea – director Academia Română: „Într-o lume dirijată în mod brutal către globalizare, promovarea independenței și a nuanțelor de naționalism este un act de curaj dar și voință națională. Mesajul de „independență prin cultură” al românilor este modalitatea prin care valorile culturii românești se impun și se cuceresc inimile românilor dar și ale altor lumi. De aceea consider această revistă binevenită și cu un rost și un rol special în promovarea valorilor culturii românești”.

Armand Steriadi: „Mă simt onorat de a face parte din colectivul redacțional, al acestei reviste de cultură. Cu bucurie și simpatie… doresc un sincer „La mulți ani”, atât membrilor redacției, cât și cititorilor revistei”

Mugur Băileșteanu – Jurnalist: „Într-o perioadă în care presa scrisă din România supraviețuiește din ce în ce mai greu iar publicațiile dispar una după alta de pe piață, 5 ani de existență – cât împlinește revista „Independența Română – Independența prin cultură” – constituie o realizare demnă de apreciat. Felicitări colectivului redacțional pentru tot ceea ce a reușit până acum și mult succes în continuare. La mulți ani, „Independența Română”!

Contents